Aš, žemiau pasirašęs, sutinku, kad:

1. Savivaldybės biudžetinė įstaiga Trakų r. Senųjų Trakų Andžejaus Stelmachovskio pagrindinė mokykla (įstaigos kodas: 190671594, adresas: Trakų g. 39, Senųjų Trakų k., LT-21146 Trakų r. tel. +370652866561, el. paštas: sentrakumok@gmail.lt; toliau – Mokykla) gautų, tikslintų ir kitaip, vidaus administravimo tikslu, tvarkytų šiuos mano duomenis:
	1. vardą;
	2. pavardę;
	3. telefono ryšio numerį;
	4. adresą;
	5. el. pašto adresą;
	6. darbovietę.
2. mano asmens duomenys, nurodyti šio sutikimo 1 punkte negali būti teikiami tretiesiems asmenims be atskiro mano sutikimo, išskyrus tuos atvejus, kai Lietuvos Respublikos teisės aktai numato tokių duomenų rinkimo ir teikimo tvarką bei duomenų gavėjus.
3. neprieštarauju, kad mano asmens duomenys būtų tvarkomi Mokyklos tvarkytojų (jiems suteiktų teisių apimtyje);
4. žinau, kad kaip duomenų subjektas turiu šias teises:
	1. susipažinti su savo asmens duomenimis. (Duomenų subjektas, žodžiu arba raštu pateikęs prašymą ir savo asmens tapatybę patvirtinantį dokumentą ar kitais įstatymų numatytais būdais tinkamai save identifikavęs, turi teisę gauti informaciją, iš kokių šaltinių ir kokie jo asmens duomenys surinkti, kokiu tikslu jie tvarkomi, kokiems duomenų gavėjams teikiami ir buvo teikti bent per paskutinius vienerius metus. Tuo atveju, jei prašymas susipažinti su savo duomenimis Mokyklai pateikiamas tiesiogiai, t. y., atvykus į Mokyklą, Mokykla paprašo pateikti asmens tapatybę patvirtinantį dokumentą; tuo atveju, jei prašymas siunčiamas paštu ar per pasiuntinį (kurjerį), prie jo turėtų būti pridėta notaro patvirtinta asmens tapatybę patvirtinančio dokumento kopija; kai dėl informacijos apie asmenį kreipiasi jo atstovas, jis turėtų pateikti atstovavimą patvirtinantį dokumentą ir savo asmens tapatybę patvirtinantį dokumentą. Duomenų subjektui turi būti atsakyta, ar su juo susiję asmens duomenys yra tvarkomi, ir prašomi duomenys jam turi būti pateikti ne vėliau kaip per 30 (trisdešimt) kalendorinių dienų nuo jo kreipimosi gavimo dienos. Jei duomenų subjektas pageidauja, atsakymas jam pateikiamas raštu. Neatlygintinai tokie duomenys teikiami kartą per kalendorinius metus. Teikiant duomenis atlygintinai, atlyginimo dydis turi atitikti Mokyklos sąnaudas);
	2. kreipiantis rašytiniu prašymu, pateiktu asmeniškai, paštu ar elektroninių ryšių priemonėmis, tinkamai save identifikavus, reikalauti nedelsiant ištaisyti neteisingus, neišsamius, netikslius asmens duomenis ir/arba sustabdyti tokių asmens duomenų tvarkymo veiksmus, išskyrus saugojimą, jeigu jo asmens duomenys yra neteisingi, neišsamūs ar netikslūs. (Jeigu duomenų subjektas, susipažinęs su savo asmens duomenimis, nustato, kad jo asmens duomenys yra tvarkomi neteisėtai, nesąžiningai ir kreipiasi į Mokyklą, pastaroji nedelsdama privalo neatlygintinai patikrinti asmens duomenų tvarkymo teisėtumą, sąžiningumą ir duomenų subjekto prašymu (išreikštu rašytine forma) nedelsdama sunaikinti neteisėtai ir nesąžiningai sukauptus asmens duomenis ar sustabdyti tokių asmens duomenų tvarkymo veiksmus, išskyrus saugojimą. Duomenų subjekto prašymu sustabdžius jo asmens duomenų tvarkymo veiksmus, asmens duomenys, kurių tvarkymo veiksmai sustabdyti, turi būti saugomi tol, kol bus ištaisyti ar sunaikinti (duomenų subjekto prašymu arba pasibaigus duomenų saugojimo terminui), išskyrus įstatymuose numatytas išimtis. Jeigu Mokykla abejoja pateiktų asmens duomenų teisingumu, ji privalo sustabdyti tokių duomenų tvarkymo veiksmus, duomenis patikrinti ir patikslinti. Tokie asmens duomenys gali būti naudojami tik jų teisingumui patikrinti. Duomenų subjektui turi būti pranešta apie Mokyklos sprendimą, kurį ji priima ne vėliau kaip per 5 (penkias) darbo dienas nuo kliento reikalavimo gavimo (apie atliktą ar neatliktą asmens duomenų ištaisymą, sunaikinimą ar asmens duomenų tvarkymo veiksmų sustabdymą). Mokykla duomenų subjektą apie priimtą sprendimą informuoja ne vėliau kaip per 5 (penkias) darbo dienas nuo jo priėmimo dienos. Mokykla privalo nedelsdama informuoti duomenų gavėjus apie ištaisytus ar sunaikintus asmens duomenis, sustabdytus asmens duomenų tvarkymo veiksmus, išskyrus atvejus, kai pateikti tokią informaciją būtų neįmanoma arba pernelyg sunku (dėl didelio klientų skaičiaus, duomenų laikotarpio, nepagrįstai didelių sąnaudų);
	3. nesutikti, kad būtų tvarkomi mano asmens duomenys, nenurodant nesutikimo motyvų. (Šiuo atveju Mokykla privalo nedelsdama ir nemokamai nutraukti asmens duomenų tvarkymo veiksmus, išskyrus įstatymų nustatytus atvejus. Mokykla privalo pranešti duomenų subjektui apie jo asmens duomenų tvarkymo veiksmų nutraukimą ar atsisakymą nutraukti duomenų tvarkymo veiksmus ne vėliau kaip per 5 (penkias) darbo dienas nuo prašymo gavimo dienos);
	4. gauti iš Mokyklos visą reikalingą informaciją aiškiai, suprantamai bei priimtina forma.
5. buvau informuotas, kad Mokykla įsipareigoja užtikrinti mano asmens duomenų saugumą, įgyvendinti tinkamas technines ir organizacines priemones asmens duomenims apsaugoti nuo neteisėto sunaikinimo ar/ir atsitiktinio pakeitimo, atskleidimo ir nuo bet kokio kito neteisėto tvarkymo. Visi Mokyklos darbuotojai bei jos atstovai įsipareigoja saugoti mano asmens duomenis. Taip pat esu informuotas, kad mano asmens duomenys, nurodyti šio sutikimo 1 punkte, aukščiau nurodytais tikslais duomenų valdytojų gali būti tvarkomi ne ilgiau kaip 5 (penkerius) metus nuo duomenų gavimo momento.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)